Moské Kalifar Omar

Moské Kalifar Omar òf Moské Omar bin Al-Khattab, ta un moské na Willemstad, Kòrsou, situá den Otrobanda na Weg naar Welgelegen. E moské ta den uso desde 1965 i ta e promé moské di Kòrsou i di Antias Hulandes, banda di ta un di e proménan den área di Karibe. Invitation To Celebrate The End Of The Ramadan, Curaçao Chronicle (15 yüni 2018). Konsultá 21 sèptèmber 2021}}  Gouverneur opende moskee, Amigoe (3 mei 1966). Konsultá 22 sèptèmber 2021.

 Historia 
Na 1962 ta kuminsa ku trabou di konstrukshon pa konverti Lanthùis Plantersrust i eks-hospital militar na Otrobanda den un moské. E edifisio ta data di 1891 i ta konsidera un di e mas bunita ehèmpelnan di arkitektura tropikal na Kòrsou. 

E moské a wòrdu finansiá ku donashon di kreyentenan di Arabia Saudita, Libia i Trinidad i Tobago, unda tin e komunidat mòslem mas grandi di Karibe. Een Curaçaose moslim over ramadan, Amigoe (27 februari 1993). Konsultá 22 sèptèmber 2021. Kant'i lanthùis a lanta un minarèt di 18 meter alto i un residensia pa e "cheij", e kuidadó religioso di e moské. Op Plantersrust komt Mohammedaanse moskee, Amigoe (9 november 1964). Konsultá 22 sèptèmber 2021. Binnen afzienbare tijd hoopt de Mohameddaanse gemeenschap op Curaçao, Amigoe (6 april 1965). Konsultá 22 sèptèmber 2021. Esaki ta e úniko moské na Kòrsou desde ku a tuma e edifisio den uso na 1965. Su apertura ofisial a tuma lugá dia promé di mei 1966 dor di Gobernador Debrot i na mes momentu e edifisio a wòrdu konsagrá. Gouverneur opende moskee, Amigoe (3 mei 1966). Konsultá 22 sèptèmber 2021. Na 1980 a rekonstruí e edifisio radikalmente pa kual motibu e moské a sera un tempu. De moskee van de moslimgemeente, Amigoe (16 mei 1980). Konsultá 22 sèptèmber 2021. 

 Komunidat islamita na Kòrsou 
E komunidat mòslem bibá na Kòrsou, ku a establesé na inisio di siglo binti riba e isla, ta konsisti predominantemente di komersiantenan prosedente di Líbano i di algun grupo mas chikito di mòslem di Siria i Sürnam. Tempu di e konstrukshon di e moské e komunidat tabata konta 300 pa 400 kreyente. Awendia ta estima ku e komunidat ta konsistí di 1000 mòslem. Islam, Reliweb Curacao. Konsultá 22 sèptèmber 2021.
Despues ku e moské a habri a atraé un iman i na 1967 e diferente grupo islamita ta uni den un solo komunidat religioso. Na 1968 a funda e Asosiashon Komunidat Mòslem Kòrsou pa fortifiká e religion bou e komunidat i pa stimula e hobennan pa actividat riba tereno sosial i kultural.Hoetink, H., Encyclopedie van de Nederlandse Antillen, Elsevier (1969), pag.306. 

 Mira tambe 
 Promé moské di Aruba

Category:Islam
Category:Kòrsou